
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1515 

27 Ιουλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πρόγραμμα μακροχρόνιας παύσης εκμετάλλευσης 

γεωργικών γαιών - Καν (ΕΟΚ) 2078/92. 

Σύσταση αμιγούς Δημοτικής Επιχείρησης από το Δή¬ 
μο Ελειού - Πρόννων με την επωνυμία «Δημοτική Ε¬ 
πιχείρηση Πολιτιστικής Οικονομικής - Κοινωνικής 
Ανάπτυξης Ελειού - Πρόννων» (Δ.Ε.Π.Ο.Κ.Α. - ΕΠ). 
Σύσταση Ν.Π.Δ.Δ. με την επωνυμία «ΚΕΝΤΡΟ ΑΝΟΙ¬ 
ΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΕΛΕΙΟΥ - 

ΠΡΟΝΝΩΝ» στο Δήμο Ελειού - Πρόννων. 

Σύσταση ιδίου Νομικού Προσώπου στο Δήμο Ποσει- 
δωνίας με την επωνυμία «Οργανισμός Νεολαίας και 

Άθλησης Δήμου Ποσειδωνίας». 

Σύσταση ιδίου Νομικού Προσώπου στο Δήμο Δρυμα- 
λίας με την επωνυμία «Πολιτιστικός Οργανισμός 

Δήμου Δρυμαλίας». 

Μεταβίβαση κοινοχρήστων εκτάσεων στο Δήμο Στρυ- 
μονικού. 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην 1531/19.4.99 απόφαση 
του Γενικού Γραμματέα της Περιφέρειας Ανατολι¬ 
κής Μακεδονίας - Θράκης. 


ΑΠΟΦΑΣΕΙ Σ 

Αριθ. 370 (1) 

Πρόγραμμα μακροχρόνιας παύσης εκμετάλλευσης 
γεωργικών γαιών - Καν (ΕΟΚ) 2078/92. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85, άρθρο 29Α' «Κυβέρνη¬ 
ση και Κυβερνητικά όργανα», όπως συμπληρώθηκε με το 
άρθρο 27 του Ν. 2081/92 (ΦΕΚ 145/Α/92). 

2. Το Ν.Δ. 131/74 (ΦΕΚ 320/Α/74) «Περί παροχής οικο¬ 
νομικών ενισχύσεων στη γεωργική, δασική, κτηνοτροιρική 
και αλιευτική παραγωγή», όπως τροποποιήθηκε με το Ν. 
1409/83 (ΦΕΚ 199/Α/83). 


3. Το Ν. 2065/92, άρθρο 39 παρ. 10 (ΦΕΚ 113/Α/92) «πε¬ 
ρί εγκρίσεως οικονομικών ενισχύσεων από τους Υπουρ¬ 
γούς Οικονομικών και Γεωργίας». 

4. Τον Καν (ΕΟΚ) 2078/92 «σχετικά με μεθόδους γεωρ¬ 
γικής παραγωγής που συμμορφώνονται με τις απαιτήσεις 
προστασίας του περιβάλλοντος καθώς και με τη διατήρη¬ 
ση του φυσικού χώρου». 

5. Τον Καν. (Ε.Κ.) 746/96 «Περί λεπτομερειών εφαρμο- 

2 γής του Καν (ΕΟΚ) 2078/92». 

6. Την υπ’ αρ. 237/34874/8765/9.9.96 απόφαση Υπουρ¬ 
γών Οικονομικών και Γεωργίας με την οποία εγκρίθηκε το 

3 πρόγραμμα «Μακροχρόνιας παύσης εκμετάλλευσης γε¬ 
ωργικών γαιών». 

7. Την υπ’ αρ. 79184/1957/6.11.96 απόφαση Υπουργών 

. Οικονομικών και Γεωργίας σχετικά με τον καθορισμό λε¬ 
πτομερειών εφαρμογής της υπ’ αρ. 237/348747/8765/ 
9.9.96 απόφασης Υπουργών Οικονομικών και Γεωργίας 
με την οποία εγκρίθηκε το πρόγραμμα «Μακροχρόνιας 
παύσης εκμετάλλευσης γεωργικών γαιών». 

8. Την υπ’ αριθ. 1144/19.7.96 απόφαση της Επιτροπής 
Ε.Ε. για την έγκριση του προγράμματος. 

9. Την έγγραφη εισήγηση του Υπουργείου Γεωργίας. 

10. Την αριθ. 1107147/1239/0006Α/96 κοινή απόφαση 
του Πρωθυπουργού και του Υπουργού Οικονομικών, για 
την ανάθεση αρμοδιοτήτων, αποφασίζουμε: 

1 . Εγκρίνουμε την παράταση του προγ/τος ’ Μακροχρό¬ 
νια παύση εκμετάλλευσης γεωργικών γαιών’ για την πε¬ 
ρίοδο 1998-2002. 

2. Για την εφαρμογή του προγ/τος εγκρίνεται πίστωση 
12,5διςδρχ.: 

Ειδικότερα για τα έτη: 

1998 85 εκατ. δρχ 

1999 1.915 εκατ. δρχ 

2000 3.500 εκατ. δρχ 

2001 3.500 εκατ. δρχ 

2002 3.500 εκατ. δρχ 

Η δαπάνη θα βαρύνει τις πιστώσεις του Τ.Π. του Υ.Γ. ει¬ 
δικότερα του Κ.Α. 5323 Φ. 29/110. 

Το ποσοστό Κοινοτικής συμμετοχής στην προβλεπόμε- 
νη δαπάνη είναι 75% βαρύνει δε τις πιστώσεις του ΕΓΓΠΕ- 
Εγγυήσεων. 

3. Ορίζεται αμοιβή της Α.Τ. Ε . Ο, 3 % επί του συνολικού 
ύψους πληρωμών που θα πραγματοποιήσει. 

4. Εξουσιοδοτείται ο Υπουργός Γεωργίας για την έκδο¬ 
ση αποφάσεων υλοποίησης της παρούσας απόφασης. 

5. Ισχύουν οι λοιπές διατάξεις της 237/348747/8765/9.9.96 
κοινής απόφασης Υπουργών Γεωργίας και Οικονομικών. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 18 Ιουνίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΓΕΩΡΓΙΑΣ 

Ν. ΧΡΙΣΤΟΔΟΥΛΑΚΗΣ Γ. ΑΝΩΜΕΡΙΤΗΣ 



Σύσταση αμιγούς Δημοτικής Επιχείρησης από το Δήμο Ε- 
λειού - Πρόννων με την επωνυμία «Δημοτική Επιχείρη¬ 
ση Πολιτιστικής Οικονομικής - Κοινωνικής Ανάπτυξης 
Ελειού - Πρόννων» (Δ.Ε.Π.Ο.Κ.Α. - ΕΠ). 

Ο ΓΕΝ. ΓΡΑΜ. ΠΕΡ/ΡΕΙΑΣΙΟΝΙΩΝ ΝΗΣΙΩΝ 

Έχοντας υπόψη; 

1. Τις διατάξεις των άρθρων 277 - 284 Π. Δ/τος 410/95 
(Δ.Κ.Κ.). 

2. Τις διατάξεις του Ν. 2503/97 (ΦΕΚ 107 τ.Α') σε συν¬ 
δυασμό με το άρθρο 5 παρ. 10 Ν. 2307/95 (ΦΕΚ 115). 

3. Την υπ’ αριθ. 25027/9.4.84 απόφαση ΥΠΕΣ (ΦΕΚ 
244/10.4.84 τ. Β'), όπως τροποποιήθηκε με την παρ. 13 
άρθρ. 5 Ν. 2307/95. 

4. Την αριθμ. 3553/29.8.97 απόφαση του Γενικού Γραμ¬ 
ματέα Περιφέρειας Ιονίων Νησιών «ανάθεση άσκησης 
αρμοδιοτήτων και εξουσιοδότηση υπογραφής». 

5. Τις αριθ. 77/99 και 41/99 αποφάσεις του Δημοτικού 
Συμβουλίου Δήμου Ελειού - Πρόννων σχετικά με σύστα¬ 
ση Δημοτικής Επιχείρησης. 

6. Την πλήρη οικονομοτεχνική μελέτη, αποφασίζουμε: 

Συστήνουμε στο Δήμο Ελειού - Πρόννων Νομού Κεφαλ¬ 
ληνίας αμιγώς Δημοτική Επιχείρηση το καταστατικό της 
οποίας αναφέρεται ως εξής: 

Άρθρο 1 

Επωνυμία της επιχείρησης: Δημοτική Επιχείρηση Πολι¬ 
τιστικής - Οικονομικής - Κοινωνικής Ανάπτυξης Ελειού - 
Πρόννων και με διακριτικό τίτλο ΔΕ.Π.Ο.Κ.Α. - ΕΠ. 

Άρθρο 2 

Σκοπός της επιχείρησης: Η ουσιασπκή και ολοκληρω¬ 
μένη πολιτισκτική ανάπτυξη του Δήμου μέσα από την καλ¬ 
λιέργεια σε βάθος της καλλιτεχνικής ευαισθησίας και της 
αγάπης για τις τέχνες. 

Η ανάδειξη και η προστασία της πολιτιστικής ταυτότητας 
της περιοχής και η αναγωγή των πολιτισπκών, πνευματι¬ 
κών και καλλιτεχνικών αγαθών σε οργανικά στοιχεία της 
καθημερινής ζωής με την ενεργητική και συνειδητή συμμε¬ 
τοχή των πολιτών στην πολιτιστική ζωή της περιοχής. 

Η οργάνωση, παραγωγή και παρουσίαση πολιτισπκών 
εκδηλώσεων καθώς και επιμορφωτικών και ψυχαγωγικών 
δραστηριοτήτων. 

Η δημιουργία της απαραίτητης πολιτισπκής υποδομής. 

Η διάδοση και ανάπτυξη της καλλιτεχνικής παιδείας στους 
τομείς μουσικής, εικασπκώντεχνών, χορού, θεάτρου κ,λπ. 

Η στήριξη, διάδοση, ανάπτυξη της καλλιτεχνικής παιδείας 
και της σύγχρονης καλλιτεχνικής και πνευμσπκής δημιουρ¬ 
γίας με πρώπστο μέλημα την εξασφάλιση των συνθηκών 


που θα εππρέψουν την άσκηση και την ανάδειξη των ατομι¬ 
κών δημιουργικών ικανοτήτων στους αντίστοιχους τομείς. 

Η εφαρμογή προγραμμάτων και η δημιουργία υποστή¬ 
ριξη δομών για παιδιά προσχολικής ηλικίας (παιδικός 
σταθμός, κέντρο δημιουργικής απασχόλησης παιδιών). 

Η εφαρμογή προγραμμάτων και η δημιουργία - υπο¬ 
στήριξη δομών για παροχή υπηρεσιών στους ηλικιωμέ¬ 
νους (δημιουργία μονάδων Κοινωνικής Μέριμνας - Πρό¬ 
γραμμα βοήθεια στο σπίπ κ.λπ.). 

Η εφαρμογή προγραμμάτων και η δημιουργία δομών 
που θα συμβάλλουν στην προώθηση της τοπικής απα¬ 
σχόλησης (γυναικών, νέων, ατόμων με ειδικές ανάγκες). 

Η εφαρμογή προγραμμάτων περιβαλλοντικής εκπ/σης. 

Η ανάδειξη και προστασία των φυσικών χαρακτηριστι¬ 
κών των περιοχών του Δήμου. 

Η ανάδειξη και προστασία των μνημείων της περιοχής. 

Η τουριστική προβολή της περιοχής, η συμμετοχή σε 
δράσεις του τουριστικού τομέα (εκθέσεις κ.λπ.) και γενι¬ 
κότερα η τουριστική ανάπτυξη της περιοχής. 

Η εκπόνηση μελετών και η εφαρμογή προγραμμάτων ε¬ 
ναλλακτικών μορφών τουρισμού. 

Η δημιουργία και λειτουργία τουριστικών περιπτέρων, 
αναψυκτηρίων κ.λπ. 

Η δημιουργία και λειτουργία εκθεσιακών χώρων (μου¬ 
σεία κ.λπ.). 

Η αξιοποίηση των κπριακών εγκαταστάσεων του Δή¬ 
μου. 

Η πραγματοποίηση συνεδρίων, συμποσίων, ενημερωτι¬ 
κών εδηλώσεων κ,λπ. 

Η υποβολή προτάσεων και η υλοποίηση προγραμμάτων 
της Ευρωπαϊκής Ένωσης. 

Η δημιουργία δομών άμεσης πληροφόρησης των πα¬ 
ραγωγικών τάξεων για τα νέα δεδομένα. 

Η πραγματοποίηση μικρών τεχνικών έργων, όπου χρει¬ 
άζεται άμεση παρέμβαση (π.χ. στο οδικό δίκτυο). 

Η οργάνωση και προώθηση αθλητικών δραστηριοτήτων. 

Η αξιοποίηση και διαχείριση των παραλιών της περιοχής. 

Άρθρο 3 

Έδρα της επιχείρησης: Ορίζεται το Δημοτικό Διαμέρι¬ 
σμα Πάστρας Δήμου Ελειού - Πρόννων. 

Άρθρο 4 

Διάρκεια: Η διάρκεια ζωής της επιχείρησης ορίζεται σε 
είκοσι (20) έτη. 

Άρθρο 5 

Διοίκηση: Η διοίκηση της επιχείρησης θα ασκείται από 
7μελές Διοικητικό Συμβούλιο, τα μέλη του οποίου ορίζο¬ 
νται μαζί με τους αναπληρωματικούς τους από το Δημοτι¬ 
κό Συμβούλιο. Από τα μέλη αυτά δύο θα είναι εκπρόσωποι 
του Δήμου Ελειού - Πρόννων (αιρετοί), ένας εκπρόσωπος 
από πολιτισπκούς φορείς της περιοχής, ένας από τους 
κοινωνικούς φορείς της περιοχής, ένας εκπρόσωπος των 
αθλητικών σωματείων - συλλόγων της περιοχής, ένας εκ¬ 
πρόσωπος του τουριστικού τομέα καθώς και ένας δημό¬ 
της του Δήμου Ελειού - Πρόννων ο οποίος αποδεδειγμένα 
διακρίνεται για την κοινωνική προσφορά ιτου και την ευαι¬ 
σθησία του σε τοπικά ζητήματα. 

Άρθρο 6 

Κεφάλαιο: Το μετοχικό κεφάλαιο της επιχείρησης ορί¬ 
ζεται στο ποσό των δρχ. 10.000.000. 

Άρθρο 7 

Πόροι: Οιπόροιτης επιχείρησης είναι αυτοί που θα προ¬ 
έρχονται από την άσκηση της επιχειρηματικής της δρα¬ 
στηριότητας, από επιχορηγήσεις, δωρεές, κληροδοτή¬ 
ματα, εκμετάλλευση των περιουσιακών της στοιχείων και 
του μετοχικού της κεφαλαίου. 

Άρθρο 8 

Διάλυση: Η διάλυση της επιχείρησης γίνεται με από¬ 
φαση του Δημοτικού Συμβουλίου του Δήμου Ελειού - 
Πρόννων, που λαμβάνεται με απόλυτη πλειοψηφία του 
συνόλου των μελών του, σε περίπτωση πτώχευσης, επί¬ 
σης όταν λήξει χωρίς να παραταθεί η διάρκεια της επι¬ 
χείρησης. 

Της διάλυσης ακολουθεί εκκαθάριση. Εκτός από την 
περίπτωση της πτώχευσης, η εκκαθάριση γίνεται από εκ- 
καθαριστές που ορίζονται από το Δημοτικό ή Κοινοτικό 
Συμβούλιο. 

Μετά την εκκαθάριση της περιουσίας της επιχείρησης 
όσα περιουσιακά στοιχεία απομένουν περιέρχονται στο 
Δήμο Ελειού - Πρόννων. 

Άρθρο 9 

Κάλυψη δαπάνης: Από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Ελειού - Πρόννων, έτους 1999 (Κ.Α. 65/161.9Β) 
ύψους 10.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 22 Ιουνίου 1999 

Με εντολή Γενικού Γραμματέα Περιφέρειας 
Ο Διευθυντής 
ΘΩΜΑΣ ΚΟΥΚΟΥΛΕΤΣΟΣ 

-Φ- 

Αριθ. 3495 (3) 

Σύσταση Ν.Π.Δ.Δ. με την επωνυμία «ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ ΕΛΕΙΟΥ - ΠΡΟΝΝΩΝ» 
στο Δήμο Ελειού - Πρόννων. 

Ο ΓΕΝ. ΓΡΑΜ. ΠΕΡ/ΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη; 

1. Τις διατάξεις των άρθρων 203 και 205 του Δημοτικού 
και Κοινοτικού Κώδικα (Π. Δ/γμα 410/95) σε συνδυασμό 
μετά άρθρα 11 παρ. 1 και26παρ. 1 Ν. 2130/1993, άρθρο 
2 παραγ. 12, 13 και 14του Ν. 2307/1995, άρθροβπαραγ. 
8 έως 9 Ν. 2503/1997. 

2. Την αριθ. 76/1999 απόφαση του Δημοτικού Συμβου¬ 
λίου του Δήμου Ελειού - Πρόννων του Νομού μας, απο¬ 
φασίζουμε: 

1. Συστήνουμε ίδιο Νομικό Πρόσωπο με την επωνυμία 
«ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΕΛΕΙ- 
ΟΥ - ΠΡΟΝΝΩΝ» Δήμου Ελειού - Πρόννωντου Νομού Κε¬ 
φαλληνίας. 

2. Σκοπός του Νομικού Προσώπου που συνιστάται εί¬ 
ναι: 

α) Η παροχή Ιατρικής - φαρμακευτικής βοήθειας και κοι¬ 
νωνικής στήριξης έτσι ώστε τα άτομα της τρίτης ηλικίας 
και παραμείνουν αυτόνομα, ισότιμα και ενεργά μέλη του 
Κοινωνικού συνόλου. 

β) Ο δεσμός φιλίας και συνοχής μεταξύ των ηλικιωμέ¬ 
νων. 


γ) Η διαφώτιση των ειδικών φορέων σχετικά με τα προ¬ 
βλήματα και τις ανάγκες των ηλικιωμένων. 

3. Πόροι του Κέντρου Ανοικτής Προστασίας ηλικιωμέ¬ 
νων θα είναι: 

α) Η ετήσια επιχορήγηση του Δήμου Ελειού - Πρόννων 
μεδρχ. 1.000.000. 

β) Η επιχορήγηση από το Υπουργείο Υγείας και Πρόνοι¬ 
ας ή οποιοδήποτε άλλο κρατικό φορέα είτε προς το 
Κ.Α.Π.Η. απευθείας, είτε προς το Δήμο για το Ν.Π. 

γ) Τα έσοδα από τη συμβολική χρηματική συμμετοχή 
των μελών που έχουν ανάγκη προστασίας. 

δ) Έσοδα από συνδρομές, εισφορές, δωρεές, κληρο¬ 
νομιές και κληροδοσίες. 

ε) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

στ) Οι εισπράξεις από το αντίτιμο των πραγμάτων ή υ¬ 
πηρεσιών που παρέχονται από το Νομικό Πρόσωπο, 
ζ) Πρόσοδοι από δική του περιουσία, 
θ) Οποιαδήποτε άλλη νόμιμη πρόσοδος. 

4. Το συνιστώμενο Νομικό Πρόσωπο θα διοικείται από 
πεντεμελές Διοικητικό Συμβούλιο το οποίο θα απαρτίζε¬ 
ται από τους: 

α) Τον εκάστοτε Δήμαρχο ή άλλο μέλος του Δημοτικού 
Συμβουλίου ως Πρόεδρο. 

β) Ένα Δημοτικό Σύμβουλο με τον αναπληρωτή του που 
ορίζεται με απόφαση του Δημοτικού Συμβουλίου. 

γ) Ένα αιρετό μέλος του Νομικού Προσώπου με τον α¬ 
ναπληρωτή του που εκλέγεται ανάμεσα στα μέλη του. 

δ) Ένα κοινωνικό λειτουργό με γνώσεις ανάλογες για το 
σκοπό του Νομικού Προσώπου. 

ε) Ένα δημότη με τον αναπληρωτή του που ορίζεται με 
απόφαση του Δημοτικού Συμβουλίου, ανάμεσα σε πρό¬ 
σωπα που απασχολούνται με τα ανθρωπιστικά επαγγέλ¬ 
ματα ύστερα από πρόταση του Δημάρχου. 

5. Το Διοικητικό Συμβούλιο εκλέγει από τα μέλη του τον 
Αντιπρόεδρο και Γ ραμματέα αυτού. 

6. Η θητεία του Διοικητικού Συμβουλίου ακολουθεί τη 
Δημοτική Περίοδο. 

7. Η στέγαση του ΚΑΠΗ θα γίνει στην έδρα του Δήμου 
Ελειού - Πρόννων. 

8. Το Νομικό Πρόσωπο εκπροσωπείται στα Δικαστήρια 
και σε κάθε αρχή από τον Πρόεδρο και όταν αυτός απου¬ 
σιάζει ή κωλύεται από τον Αντιπρόεδρο. 

9. Από τις διατάξεις αυτής της απόφασης προκαλείται 
δαπάνη σε βάρος του Νομικού Προσώπου, το ύψος της 
οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 22 Ιουνίου 1999 
Με εντολή Γ ενικού Γ ραμματέα Περ/ρειας 
Ο Διευθυντής 
ΘΩΜΑΣ ΚΟΥΚΟΥΛΕΤΣΟΣ 
-Φ- 

Αριθ. 4727 (4) 

Σύσταση ιδίου Νομικού Προσώπου στο Δήμο Ποσειδω- 
νίας με την επωνυμία «Οργανισμός Νεολαίας και Ά¬ 
θλησης Δήμου Ποσειδωνίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 
Έχοντας υπόψη: 

1. Τις διατάξεις: 

α) Του άρθρου 203 του Π.Δ. 410/95 (Δ.Κ.Κ.). 

β) Της παρ. 10 του άρθρου 6 του Ν. 2503/97. 
γ) Του Ν. 2539/97. 

2. Την αριθ. 86/99 απόφαση του Δημοτικού Συμβουλίου 
Ποσειδωνίας, αποφασίζουμε: 

1. Συστήνουμε στο Δήμο Ποσειδωνίας του Νομού Κυ¬ 
κλάδων ίδιο Νομικό Πρόσωπο με την επωνυμία «Οργανι¬ 
σμός Νεολαίας και Άθλησης Δήμου Ποσειδωνίας». 

2. Σκοπός του Νομικού Προσώπου είναι: 

α) Η προαγωγή και ανάπτυξη της σωματικής, πνευματι¬ 
κής, ηθικής και αισθητικής αγωγής των κατοίκων και ιδι¬ 
αίτερα των παιδιών και των νέων της περιφέρειας του Δή¬ 
μου Ποσειδωνίας. 

β) Η επιστημονική αντιμετώπιση και επίλυση των ειδικών 
προβλημάτων επικοινωνίας και σχέσεων γονέων - παι¬ 
διών. Η δημιουργική απασχόληση και ψυχαγωγία των παι¬ 
διών και των νέων στον ελεύθερο χρόνο τους, η ενθάρ¬ 
ρυνση της ανώτατης συνεργασίας αυτενέργειας και πρω¬ 
τοβουλίας καθώς και η ενθάρρυνση της ενεργητικής τους 
συμμετοχής στα προβλήματα και προγράμματα του Δή¬ 
μου που τους αφορούν. 

γ) Η συνεχής ενημέρωση της νεολαίας στις νέες επι¬ 
στημονικές και τεχνολογικές μεθόδους και διάδοση της 
Ιστορίας, του Πολιτισμού και της Παράδοσης του τό¬ 
που. 

δ) Η μελέτη των τρόπων και μέσων για την προσαρμογή 
των παιδιών και των νέων στο κοινωνικό σύνολο ως συνει¬ 
δητοί και ενεργητικοί δημοκρατικοί πολίτες. 

ε) Η δημιουργία και λειτουργία αθλητικών κέντρων και 
γυμναστηρίων, χώρων αθλοπαιδιών και γυμναστικής έτσι 
που να καλύπτονται οι αυξημένες ανάγκες για άθληση 
των συμπολιτών μας, ιδιαίτερα των νέων. 

στ) Η ανάπτυξη μαζικού αθλητισμού για να καλυφθούν 
οι ανάγκες κατά ηλικία, ενδιαφέροντα κ.λπ. 

ζ) Η καλλιέργεια των σωματικών και πνευματικών ικανο¬ 
τήτων, η καλλιέργεια φίλαθλου πνεύματος, μακριά από 
φανατισμούς, ανταγωνισμούς και κερδοσκοπικούς στό¬ 
χους και η κοινωνικοποίηση των συμπολιτών μας. 

3. Ο Οργανισμός επιδιώκει την εξυπηρέτηση του σκο¬ 
πού του με τα εξής μέσα: 

α) Με την ίδρυση και λειτουργία κέντρων αθλητισμού, 
με την διοργάνωση αγώνων ποδοσφαίρου, μπάσκετ, βό¬ 
λεϊ, στίβου, τένις, ποδηλασίας, κολύμβησης, ιστιοπλοΐας, 
κέντρων παιδικής χαράς, κέντρων αναψυχής κ.λπ. στο κέ¬ 
ντρο και τις συνοικίες για την ψυχαγωγία και απασχόληση 
των νέων στις ελεύθερες ώρες τους και την ανάπτυξη του 
εξωσχολικού αθλητισμού. 

β) Με την κατάρτιση και εκτέλεση προγραμμάτων μορ¬ 
φωτικών και πολιτιστικών εκδηλώσεων των νέων. 

γ) Με την ενθάρρυνση του πνεύματος πρωτοβουλίας 
και αυτενέργειας των νέων στην εκπόνηση και εκτέλεση 
των προγραμμάτων αυτών. 

δ) Μετη δημιουργία κάθε μορφής δραστηριότητας που 
στοχεύει στην προώθηση των σκοπών του Οργανισμού. 

4. Πόροι του Οργανισμού είναι: 

α) Η ετήσια επιχορήγηση του Δήμου Ποσειδωνίας. 
β) Τυχούσα επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

5. Το Νομικό Πρόσωπο διοικείται από Διοικηπκό Συμ¬ 
βούλιο του οποίου τα μέλη με τους αναπληρωτές τους ο¬ 


ρίζονται από το Δημοτικό Συμβούλιο που ορίζει επίσης και 
τη θητεία των μελών. 

6. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο Δ.Σ. και όταν 
αυτός απουσιάζει ή κωλύεται από τον Αντιπρόεδρο. 

7. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του Δήμου Ποσειδωνίας το ύψος της οποίας δεν δύ- 
ναται να προϋπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 21 Ιουνίου 1999 

Ο Γενικός Γραμματέας Περιφέρειας κ.α.α. 

Η Γ ενική Διευθύντρια 
ΜΑΡΙΑ ΚΑΡΑΔΗΜΗΤΡΙΟΥ 

-♦- 

Αριθ. 6634 (5) 

Σύσταση ιδίου Νομικού Προσώπου στο Δήμο Δρυμαλίας 
με την επωνυμία «Πολιτιστικός Οργανισμός Δήμου 
Δρυμαλίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

Ι.Τις διατάξεις: 

α) Του άρθρου 203 του Π.Δ. 410/95 (Δ.Κ.Κ.). 

β) Της παρ. 10 του άρθρου 6 του Ν. 2503/97. 

γ) Του Ν. 2539/97. 

2. Την αριθ. 62/99 απόφαση του Δημοτικού Συμβουλίου 
Δρυμαλίας, αποφασίζουμε: 

1. Συστήνουμε στο Δήμο Δρυμαλίας του Νομού Κυκλά¬ 
δων ίδιο Νομικό Πρόσωπο με την επωνυμία «Πολιτιστικός 
Οργανισμός Δήμου Δρυμαλίας». 

2. Σκοπός του Νομικού Προσώπου είναι: 

α) Η πνευματική, ηθική αισθητική και σωματική αγωγή 
των κατοίκων και ιδιαίτερα των νέων. 

β) Η ανάπτυξη πνευματικών, πολιτιστικών και αθλητικών 
δραστηριοτήτων σε όλα τα Δημοτικά Διαμερίσματα και 
χωριά του Δήμου. 

γ) Η προστασία και ανάδειξη των ιστορικών χώρων και 
μνημείων και της λαϊκής παραδοσιακής αρχιτεκτονικής. 

δ) Η καλλιέργεια οικολογικής συνείδησης και η ευαι- 
σθητοποίηση των κατοίκων σε θέματα προστασίας του 
δομημένου και φυσικού περιβάλλοντος. 

ε) Η τουριστική προβολή και ανάπτυξη, με σεβασμό στο 
φυσικό, ιστορικό και πολιτιστικό περιβάλλον των χωριών 
του Δήμου και τις παραδόσεις των κατοίκων. 

3. Η εξυπηρέτηση του σκοπού της επιτυγχάνεται με τα 
εξής μέσα: 

α) Με την οργάνωση και λειτουργία μουσείων, λαογρα- 
φικών συλλόγων, θεάτρων, πολιτιστικών κέντρων, λοιπών 
χώρων και λοιπών χώρων και αιθουσών πολλαπλών χρή¬ 
σεων. 

β) Με την οργάνωση και λειτουργία, βιβλιοθηκών και 
πνευματικών κέντρων. 

γ) Με την οργάνωση και λειτουργία παιδότοπων, αθλη¬ 
τικών κέντρων, ανοικτών χώρων και αιθουσών αναψυχής 
και δημιουργικής αξιοποίησης του ελεύθερου χρόνου. 

δ) Με τη διοργάνωση πνευματικών, πολιτιστικών, ψυχα¬ 
γωγικών και αθλητικών εκδηλώσεων και αναβίωση των η¬ 
θών και εθίμων του τόπου. 

ε) Με τη συνεργασία με τους άλλους πολιτιστικούς, 
πνευματικούς και αθλητικούς οργανισμούς και λοιπούς 
φορείς του Δήμου, της Νάξου και των Κυκλάδων. 

4. Το Νομικό Πρόσωπο θα στεγάζονται προσωρινά στο 
Δημαρχείο. 

5. Πόροι του Νομικού Προσώπου είναι: 

Η ετήσια επιχορήγηση του Δήμου. 

Οι επιχορηγήσεις και λοιπές κρατικές παροχές. 

Οι συνδρομές, εισφορές, δωρεές, κληρονομιές, κληρο¬ 
δοσίες. 

Οι εισπράξεις από το αντίτιμο των παρεχομένων πραγ¬ 
μάτων και υπηρεσιών. 

Οι πρόσοδοι από την περιουσία του. 

6. Το Νομικό Πρόσωπο διοικείται από Διοικητικό Συμ¬ 
βούλιο του οποίου τα μέλη με τους αναπληρωτές τους ο¬ 
ρίζονται από το Δημοτικό Συμβούλιο που ορίζει επίσης και 
τη θητεία των μελών. 

7. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο Δ.Σ. και όταν 
αυτός απουσιάζει ή κωλύεται από τον Αντιπρόεδρο. 

8. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του Δήμου Δρυμαλίας το ύψος της οποίας δεν δύ- 
ναται να προϋπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 21 Ιουνίου 1999 

Ο Γενικός Γραμματέας Περιφέρειας κ.α.α. 

Η Γενική Διευθύντρια 
ΜΑΡΙΑ ΚΑΡΑΔΗΜΗΤΡΙΟΥ 

-♦- 

Αριθ. 1508 (6) 

Μεταβίβαση κοινοχρήστων εκτάσεων στο Δήμο Στρυμο- 

νικού. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του Ν. 2218/94 «Ίδρυση Νομαρχιακής 
Αυτοδιοίκησης, τροποποίηση διατάξεων για την πρωτο¬ 
βάθμια Αυτοδιοίκηση και την περιφέρεια και άλλες διατά¬ 
ξεις» (ΦΕΚ90/τ.Α'/94) όπως τροποποιήθηκαν και συμπλη¬ 
ρώθηκαν στη συνέχεια. 

2. Τον Οργανισμό Οργάνωσης και Λειτουργίας της Νο¬ 
μαρχιακής Αυτοδιοίκησης Σερρών (ΦΕΚ967/τ.Β'/4.5.97). 

3. Τις διατάξεις του άρθρου 10 παρ. 8 του Ν. 2503/97 
(ΦΕΚ 107/τ.Α'/97) «περί μεταβίβασης αρμοδιοτήτων επί 
πράξεων προβλεπομένων από την εν γένει Αγροτική Νο¬ 
μοθεσία στα όργανα της Νομαρχιακής Αυτοδιοίκησης. 

4. Την υπ’ αριθ. 3398/22.7.97 απόφασή μας, με την ο¬ 
ποία παρέχεται στον Προϊστάμενο του Τμήματος Εποικι¬ 
σμού - Αναδασμού, η εξουσία υπογραφής σε ορισμένα α¬ 
πό τα αντικείμενά μας. 

5. Τις διατάξεις του άρθρου 164 του Αγροτικού Κώδικα. 

6. Τα κτηματολογικά στοιχεία της οριστικής διανομής 
και ρυμοτομίας, έτους 1986 του συνοικισμού Καλοκά- 
στρου, αποφασίζουμε: 

Μεταβιβάζουμε κατά πλήρη νομή, χρήση και κυριότητα 
στο Δήμο Στρυμονικού στον οποίο ανήκει διοικητικά το 
Δημοτικό Διαμέρισμα Καλοκάστρου και χωρίς την υπο¬ 
χρέωση καταβολής τιμήματος τις κατωτέρω κοινόχρη¬ 
στες εκτάσεις του συνοικισμού Καλοκάστρου. 

Η απόφαση αυτή, επέχει θέση οριστικού τίτλου κυριό¬ 
τητας και μεταγράφεται με την σφραγίδα του Δήμου. 

Από της μεταγραφής η κυριότητα και η νομή των εκτά¬ 
σεων μεταβιβάζονται στον οικείο Δήμο. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σέρρες, 13 Μαΐου 1999 
Με εντολή Νομάρχη 

Ο Προϊστάμενος Εποικισμού - Αναδασμού 
ΔΗΜΗΤΡΙΟΣ ΜΠΙΡΤΖΟΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Διορθώνεται η 1531/19.4.99 απόφαση του Γενικού 
Γραμματέα της Περιφέρειας Ανατολικής Μακεδονίας - 
Θράκης «Έγκριση του Ο.Ε.Υ. του Δήμου Μαρώνειας Ν. 
Ροδόπης» που δημοσιεύθηκε στο ΦΕΚ 969/τ.Β'/26.5.99 
και συγκεκριμένα το άρθρο 10 αυτής κατά το μέρος που 
αφορά τις κατηγορίες προσωπικού Δευτεροβάθμιας Εκ¬ 
παίδευσης και Υποχρεωτικής Εκπαίδευσης από τα ε¬ 
σφαλμένα: 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος Θέσεις 

ΔΕΙ Διοικητικών/Οικονομικών 10 (δέκα) 

ΔΕ38 Χειριστές Η/Υ 1 (μία) 

ΔΕ5 Δομικών Έργων 1 (μία) 

ΔΕ23 Ειδικού Προσωπικού 

(Δημοτική Αστυνομία) 3 (τρεις) 

ΔΕ24 Ηλεκτρολόγων 1 (μία) 

ΔΕ26 Μηχανοτεχνιτών Αυτ/των 1 (μία) 

ΔΕ27 Ηλεκτροτεχνιτών Αυτ/των 1 (μία) 

ΔΕ28 Χειριστών μηχανημάτων έργων 2 (δύο) 
ΔΕ29 Οδηγών Αυτ/των 5 (πέντε) 

ΔΕ35 Δενδροκηπουρών - Κηπουρών κ,λπ. 1 (μία) 

ΔΕ3 Τηλεφωνητών 1 (μία) 

ΔΕΙ 2 Δασοφυλάκων 2 (δύο) 

ΣΥΝΟΛΑ 29 (είκοσι εννέα) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

Κλάδος Θέσεις 

ΥΕ16 Εργατών γενικών καθηκόντων 6 (τέσσερις) 

Στο ορθό: 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος 

Θέσεις 

ΔΕΙ 

Διοικητικών/Οικονομικών 

10 (δέκα) 

ΔΕ38 

Χειριστές Η/Υ 

1 (μία) 

ΔΕ5 

Δομικών Έργων 

1 (μία) 

ΔΕ23 

Ειδικού Προσωπικού 
(Δημοτική Αστυνομία) 

3 (τρεις) 


ΔΕ24 Ηλεκτρολόγων 1 (μία) 

ΔΕ28 Χειριστών μηχανημάτων έργων 2 (δύο) 

ΔΕ29 Οδηγών Αυτ/των 6 (έξι) 

ΔΕ30 Τεχνιτών (Υδραυλικός) 1 (μία) 

ΔΕ35 Δενδροκηπουρών- Κηπουρών κ.λπ. 1 (μία) 

ΔΕ3 Τηλεφωνητών 1 (μία) 

ΔΕΙ 2 Δασοφυλάκων 2 (δύο) 

ΣΥΝΟΛΑ 29 (είκοσι εννέα) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
Κλάδος Θέσεις 

ΥΕ 16 Εργατών γενικών καθηκόντων 6 (έξι) 

(Από την Περ. Αν. Μακ. - Θράκης) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΗ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙρ: νννν\ν.β1.9Γ 

θ-ΓτοΐΙ: ην3$ @ βί.9Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661)89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ ' Μέ ΧΡ ι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ . . 0 ... . ... χ 

- Απο 8 σελίδες και ανω προσαυξηση 100 δρχ. ανα θσελιδο η μέρος αυτου 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 * 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 >» 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληριόνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γρα μμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά οπό 08 . 00 " έως 13 . 00 / 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 

















